রেলে চাকরির টোপ! লক্ষাধিক টাকা প্রতারণার অভিযোগে গ্রেফতার ১

তেহট্ট: রেলে চাকরি দেওয়ার নামে লক্ষাধিক টাকা নিয়ে ভুয়ো নিয়োগপত্র দেওয়ার অভিযোগ দুই যুবকের বিরুদ্ধে। এই ঘটনায় গ্রেফতার করা হয়েছে একজনকে। এখনও পর্যন্ত আরও এক যুবক পলাতক।

বেকার যুবকদের টার্গেট করে চাকরির টোপ! লক্ষাধিক টাকা হাতিয়ে শ্রীঘরে পলাশীপাড়ার যুবক। ধৃতদের নাম  রাকেশ মন্ডল, বাড়ি পলাশীপাড়া  রুদ্রনগর এলাকায়। অভিযোগ, তেহট্টের তারানগরের বাসিন্দা অপু হালদার নামে এক যুবক দীর্ঘদিন ধরে চাকরির চেষ্টা চালাচ্ছিল। সেই সময় ধৃত রাকেশ মণ্ডল ও আনোয়ার শেখ নামে দুই যুবকের সঙ্গে পরিচয় হয় তার। তারাই রেলের চাকরি দেওয়ার নামে ১২ লক্ষ টাকা দাবি করে। তাদের কথা মতো প্রায় দু বছর আগে ৫ লক্ষ ৪৭ হাজার টাকা তাদেরকে দেয় ওই যুবক। এরপরই তাকে একটি ভুয়ো চাকরির নিয়োগপত্র দেওয়া হয়।

আরও পড়ুন: গঠিত হল মতুয়া মহাসংঘের তৃতীয় কমিটি, উপদেষ্টা পদে নাম শুভেন্দুর!

পরবর্তীতে নিয়োগপত্র যাচাই করে তারা বুঝতে পারে তাকে ভুয়ো নথি পাঠানো হয়েছে। এরপরে টাকা ফেরত চাইলে বিভিন্ন বাহানায় তাকে উপেক্ষা করতে থাকে। অবশেষে ২ নভেম্বর পলাশীপাড়া থানায়  দুই যুবকের বিরুদ্ধে অভিযোগ দায়ের করে ওই যুবকের পরিবার। তদন্ত নেমে পুলিশ রাকেশ মন্ডলকে গ্রেফতার করার পর থেকে পলাতক আনোয়ার শেখ। তদন্তে পুলিশ জানতে পেরেছেন এই দুই যুবক বিভিন্ন প্রতারণা চক্রের সঙ্গে যুক্ত। তাদেরকে তেহট্ট মহকুমা আদালতে তুলে চারদিনের পুলিশ হেফাজতে নিয়ে জিজ্ঞাসাবাদ শুরু করেছে পুলিশ।

দেখুন অন্য খবর

The post রেলে চাকরির টোপ! লক্ষাধিক টাকা প্রতারণার অভিযোগে গ্রেফতার ১ first appeared on KolkataTV.